oliverkinch/danmarks-statistik huggingface dataset:
Flere kontanthjælpsmodtagere på mindstesats

13. marts 2026

Fra december 2024 til december 2025 faldt det samlede antal kontanthjælpsydelsesmodtagere med 600, svarende til et fald på 0,6 pct. Mens det samlede antal kontanthjælpsmodtagere således faldt lidt gennem 2025, har der været en større forskydning inden for gruppen, hvor der er kommet 6.000 flere på mindstesats og 5.200 færre på højeste sats over det seneste år. Denne forskydning er særlig markant fra juni til juli 2025, hvilket hænger sammen med at SHO-ydelsen og uddannelseshjælpen blev afskaffet pr. 1. juli 2025 som en del af kontanthjælpsreformen.

Kontanthjælpsydelser (kvt.)  4. kvt. 2025

13. marts 2026 - Nr. 59

Hent som PDF

Næste udgivelse: 9. juni 2026

Alle udgivelser i serien: Kontanthjælpsydelser (kvt.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Statistikken omfatter personer, som modtager kontanthjælpsydelser, dvs. kontanthjælp og beslægtede ydelser. Denne udgivelse er baseret på sæsonkorrigerede tal. Tilbud til udlændinge sæsonkorrige¬res dog ikke pga. fraværet af sæsonmønster i serien, og derfor anvendes i stedet faktiske tal. Modtagere af kon-tant¬hjælpsydelser bliver indplaceret i visitationskategorier i forhold til deres rådighedsforpligtigelse for arbejdsmarke¬det. Modtagere, der er visiteret som enten jobparate eller åbenlyst uddannelsesparate, indgår også ved opgørelsen af den registerbaserede bruttoledighed, med mindre de har modtaget en midlertidig fritagelse for rådighed.

Vis hele teksten »
« Minimer teksten
Statistik­dokumentation

Kontanthjælpsydelser

Del sidens indhold
Lille stigning i modtagere af boligstøtte

13. marts 2026

I december 2025 var der 592.400 husstande, der modtog boligstøtte i form af enten boligsikring eller boligydelse. Det var 2.700 flere i forhold til året før, svarende til en stigning på 0,5 pct. Folkepensionister eller førtidspensionister - med førtidspension tildelt før 2003 - kan søge om boligydelse. Boligsikring kan søges af andre husstande med relativ lav indkomst. Antallet af modtagere af boligsikring steg med 1.500 til 317.200, og antallet af modtagere af boligydelse steg med 1.200 til 275.300 fra december 2024 til december 2025.

Boligstøtte  december 2025

13. marts 2026 - Nr. 58

Hent som PDF

Næste udgivelse: 16. marts 2027

Alle udgivelser i serien: Boligstøtte

Kontakt

Morten Steenbjerg Kristensen, tlf. 20 40 38 73

Jarl Christian Quitzau, tlf. 23 42 35 03

Kilder og metode

Boligstøtte ydes enten som boligsikring eller som boligydelse. Boligsikring tildeles ikke-pensionerede samt til førtidspensionister som har fået tildelt førtidspension efter 1. januar 2003. Boligydelse tildeles pensionister og førtidspensionister fra før 1. januar 2003. Boligstøtte afhænger primært af husstandens samlede indkomst, formue, huslejen, boligens størrelse og antal hjemmeboende børn. Pensionister som er ejere og andelshavere kan tildeles boligydelse i form af lån.Se flere oplysninger i statistikdokumentationen og emnesiden.

Vis hele teksten »
« Minimer teksten
Statistik­dokumentation

Boligstøtte

Del sidens indhold
Samlet stigning i turistovernatninger i januar 2026

12. marts 2026

I januar 2026 var der i alt næsten 2,2 mio. turistovernatninger i Danmark. Det svarer til en stigning på 4 pct. i forhold til januar 2025, og der er tale om det højeste antal turistovernatninger for en januar måned nogensinde. Tallene dækker over store forskelle for de fem forskellige overnatningsformer. Overnatninger på hoteller steg i januar 2026 med 9 pct., mens der på feriecentre var 8 pct. flere januarovernatninger end i 2025. Antallet af campingovernatninger var uændret i januar 2026 sammenlignet med januar 2025, mens overnatninger på vandrerhjem faldt med 1 pct. og i feriehusene med 3 pct. I løbet af de seneste 10 år er antallet af turistovernatninger i Danmark i januar steget fra 1,5 mio. i januar 2017 til 2,2 mio. i januar 2026 - en stigning på 40 pct.

Turistovernatninger i Danmark (md.)  januar 2026

12. marts 2026 - Nr. 57

Hent som PDF

Næste udgivelse: 16. april 2026

Alle udgivelser i serien: Turistovernatninger i Danmark (md.)

Kontakt

Majbrit Holst, tlf. 24 94 08 24

Karina Moric, tlf. 24 78 42 12

Kilder og metode

Se mere på emnesiden Overnatninger og rejser og i statistikdokumentationerne: Overnatninger på hoteller, feriecentre og vandrerhjem, Overnatninger på campingpladser, Overnatninger i lystbådehavne og Feriehusudlejning. Alle tal er i faktiske tal, hvis ikke andet er angivet.

Vis hele teksten »
« Minimer teksten

Del sidens indhold
Eksporten af varer og tjenester faldt i januar

11. marts 2026

I januar faldt den samlede eksport af varer og tjenester med 5,9 pct. til 176,8 mia. kr. Den samlede import faldt med 4,7 pct. til 145,6 mia. kr. Over de seneste tre måneder er den samlede eksport steget med 0,9 pct., mens importen er faldet med 0,5 pct. Det viser tallene opgjort i løbende priser, når der korrigeres for normale sæsonudsving.

Betalingsbalance og udenrigshandel  januar 2026

11. marts 2026 - Nr. 56

Hent som PDF

Næste udgivelse: 9. april 2026

Alle udgivelser i serien: Betalingsbalance og udenrigshandel

Kontakt

Agnes Urup, tlf. 40 13 62 87

Mads Møller Liedig, tlf. 40 12 97 72

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Se flere oplysninger i statistikdokumentationen for Betalingsbalance, Udenrigshandel med varer og Udenrigshandel med tjenester. 

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Udenrigshandel med varer

Del sidens indhold
Fald i nyregistrerede personbiler i februar

10. marts 2026

Der blev registreret 15.200 nye personbiler i februar 2026 opgjort i sæsonkorrigerede tal, og det er 10,4 pct. færre end i januar. Tilgangen af nye biler til husholdningerne var i februar 6,6 pct. lavere end i januar, mens tilgangen i erhvervene faldt 15,9 pct. Det samlede antal registreringer af nye biler i december 2025 - februar 2026 var 2,4 pct. lavere end i september-november 2025. I husholdningerne var der et fald på 2,8 pct., mens tilgangen i erhvervene faldt med 1,8 pct.

Nyregistrerede motorkøretøjer  februar 2026

10. marts 2026 - Nr. 55

Hent som PDF

Næste udgivelse: 14. april 2026

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Stort set uændret inflation i februar

10. marts 2026

I februar steg det samlede forbrugerprisindeks med 0,7 pct. i forhold til samme måned året før. I januar var den tilsvarende stigning 0,8 pct. Den lavere inflation i februar i forhold til januar, skyldes hovedsageligt hovedgruppen fødevarer. Under nævnte produktgruppe er det særligt prisfald for mælk og andre mejeriprodukter, der bidrager til den lavere inflation i februar i forhold til januar. Forbrugerprisindekset ekskl. energi og ikke-forarbejdede fødevarer (kerneinflationen) havde en årsstigning på 1,8 pct. i februar, hvilket primært skyldes prisstigninger på husleje. I januar havde kerneinflationen en årsstigning på 1,9 pct.

Forbruger- og nettoprisindeks  februar 2026

10. marts 2026 - Nr. 54

Hent som PDF

Næste udgivelse: 10. april 2026

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Byggeomkostningerne steg med 0,2 pct. i 4. kvartal

9. marts 2026

De samlede omkostninger ved boligbyggeri steg med 0,2 pct. i fjerde kvartal 2025 i forhold til tredje kvartal. Omkostningerne til materialer steg med 0,1 pct., mens arbejdsomkostningerne voksede med 0,5 pct. Det samlede byggeomkostningsindeks er en sammenvejning af indeksene for enfamiliehuse og etageboliger. Omkostningerne til byggeri af enfamiliehuse forblev uændret på baggrund af et fald i materialeomkostninger på 0,4 pct. og en stigning i arbejdsomkostninger på 0,4 pct. Etagebyggeri steg med 0,6 pct. fordelt på stigninger på hhv. 0,7 pct. og 0,4 pct. for materialeomkostninger og arbejdsomkostninger.

Byggeomkostningsindeks for boliger  4. kvt. 2025

9. marts 2026 - Nr. 52

Hent som PDF

Næste udgivelse: 8. juni 2026

Alle udgivelser i serien: Byggeomkostningsindeks for boliger

Kontakt

Peter Fink-Jensen, tlf. 21 34 76 92

Kilder og metode

Byggeomkostningsindekset belyser udviklingen i omkostningerne ved at bygge en bolig og anvendes bl.a. til at prisregulere byggekontrakter.

Vis hele teksten »
« Minimer teksten
Statistik­dokumentation

Byggeomkostningsindeks for boliger
Antallet af selvstændige faldt i 2025

9. marts 2026

Ændret 09. marts 2026 kl. 11:15

Der var desværre fejl i tredje figur, hvor der som enhed stod pct. i stedet for timer. Figuren er nu rettet.

Vis hele teksten »
« Minimer teksten

Antallet af selvstændige er faldet og fylder mindre i den samlede beskæftigelse. Antallet af selvstændige er siden 2017 gået fra at udgøre 8,0 pct. til i 2025 at udgøre 6,8 pct. af samtlige beskæftigede. Der er 14.000 færre selvstændige end i 2017, og i samme periode er antallet af lønmodtagere steget med omtrent 300.000 personer. Fra 2024 til 2025 er det samlede antal selvstændige faldet med 22.000, mens antallet af lønmodtagere er steget med omtrent 33.000 personer. Tallene er baseret på selvoplyst beskæftigelsesstatus fra Arbejdskraftundersøgelsen.

Arbejdskraftundersøgelsen (år)  2025

9. marts 2026 - Nr. 53

Hent som PDF

Næste udgivelse: 9. marts 2027

Alle udgivelser i serien: Arbejdskraftundersøgelsen (år)

Kontakt

Ida Frederikke Mathiesen, tlf. 21 49 48 53

Daniel Freyr Gústafsson, tlf. 20 51 64 72

Kilder og metode

Arbejdskraftundersøgelsen benytter de internationalt anvendte definitioner af beskæftigelse og ledighed. Under-søgelsen er sammenlignelig med tilsvarende undersøgelser fra andre EU-lande offentliggjort af Eurostat. Resultater herfra ses på www.dst.dk/aku-eurostat.
Forskellen mellem arbejdskraftundersøgelsens ledighed (AKU-ledighed) og den registerbaserede ledigheds-statistik præsenteres kort i en video og beskrives desuden udførligt på www.dst.dk/ledighed.

Vis hele teksten »
« Minimer teksten
Statistik­dokumentation

Arbejdskraftundersøgelsen (AKU)
Industriens produktion steg i januar

6. marts 2026

Ændret 06. marts 2026 kl. 14:55

Der er desværre fundet fejl i afsnittet, hvor omsætningen omtales. I den oprindelige NYT var der indsat tal for ikke-sæsonkorrigede data i stedet for sæsonkorrigede data. Rettelser er markeret med rødt.

Vis hele teksten »
« Minimer teksten

I januar 2026 steg industriens produktion med 3,8 pct., men set over perioden november-januar faldt produktionen med 2,2 pct. i forhold til de foregående tre måneder. Ses der bort fra medicinalindustrien steg produktionen i januar med 2,2 pct. og med 0,3 pct. i perioden november-januar sammenlignet med de foregående tre måneder. Alle tal i denne opgørelse, der omfatter danske industrivirksomheders produktion både i og uden for Danmark, er korrigeret for normale sæsonudsving og prisudvikling. Med offentliggørelsen af januar 2026 er Danmarks Statistik overgået til at beregne industriens produktion og omsætning efter Dansk Branchekode 2025 (DB25), hvilket er uddybet sidst i artiklen sammen med andre metodiske justeringer.

Industriens produktion og omsætning  januar 2026

6. marts 2026 - Nr. 51

Hent som PDF

Næste udgivelse: 10. april 2026

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Færre konkurser og tabte job i februar

5. marts 2026

Der var 164 erklærede konkurser i februar blandt aktive virksomheder, når der korrigeres for normale sæsonudsving, og det er 5,2 pct. færre end i januar. Konkurserne medførte 644 tabte job (omregnet til fuld tid) i faktiske tal, hvilket er 13 pct. færre end i januar. I perioden december-februar var antallet af konkurser i aktive virksomheder 12,5 pct. lavere end i den foregående tre-måneders periode, mens jobtabet var 21,3 pct. lavere.

Konkurser  februar 2026

5. marts 2026 - Nr. 50

Hent som PDF

Næste udgivelse: 9. april 2026

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Fordobling i andelen der bruger AI ugentligt

4. marts 2026

Andelen af befolkningen, der bruger AI ugentligt, er fra 2024 til 2025 steget fra 17 til 37 pct. Mens mænd i 2024 var næsten dobbelt så tilbøjelige som kvinder til at bruge AI ugentligt, er der i 2025 næsten ikke forskel på mænd og kvinder. Det skyldes, at selvom andelen var større for mænd end kvinder i 2024 (22 pct. mod 12 pct.), så er andelen af kvinder, der bruger AI ugentligt, tredoblet fra 2024 til 2025, mens andelen af mænd kun er lidt mindre end fordoblet. I 2025 brugte 38 pct. af mændene og 36 pct. af kvinderne AI på ugentlig basis.

Kulturvaner (år)  2025

4. marts 2026 - Nr. 49

Hent som PDF

Næste udgivelse: 5. marts 2027

Alle udgivelser i serien: Kulturvaner (år)

Kontakt

Anders Yde Bentsen, tlf. 40 33 68 81

Kilder og metode

Oplysningerne kommer fra Kulturvaneundersøgelsen 2024. Kulturvaneundersøgelsen gen­nemføres hvert kvartal. Kvartalerne udgives særskilt og aggregeres til årsniveau. Det nuværende spørgeskema har været anvendt siden 1. kvartal 2024. Der spørges ca. 60.000 personer om året. Årsstatistikken 2024 er baseret på resultaterne fra cirka 19.000 gennemførte interview blandt et repræsentativt udsnit af befolkningen i alderen 16 år og derover.

Vis hele teksten »
« Minimer teksten
Statistik­dokumentation

Kulturvaneundersøgelsen

Del sidens indhold
Detailsalget steg i januar

2. marts 2026

Det samlede detailsalg steg 0,7 pct. fra december til januar, når der korrigeres for prisudvikling, normale sæsonudsving og effekten af handelsdage. Stigningen kom efter et fald på 1,3 pct. i december, og ser man på tre-måneders perioden november-januar var der tale om en fremgang på 0,8 pct. i forhold til perioden august-oktober. Med denne offentliggørelse overgår detailomsætningsindekset til at følge Dansk Branchekode 2025.

Detailomsætningsindeks  januar 2026

2. marts 2026 - Nr. 47

Hent som PDF

Næste udgivelse: 25. marts 2026

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Nye biler i 2025 kører i gennemsnit over 50 km/l

2. marts 2026

Det gennemsnitlige energiforbrug opgjort i liter/100 km for nye personbiler faldt fra 2,99 liter/100 km i 2022 til 1,86 liter/100 km i 2025 opgjort efter WLTP-normen. Det svarer til et fald på 37,9 pct. Udviklingen skyldes primært, at en stigende andel af de nyregistrerede biler udgøres af elbiler, der har et meget lavere energiforbrug end de fossile biler. Elbilernes andel af nye personbiler er steget fra 20,6 pct. af tilgangen i 2022 til 69,1 pct. i 2025. Energiforbruget pr. ny benzinbil i perioden er steget med 4,3 pct., mens de nye elbiler bruger 6,4 pct. mindre og plugin hybriderne 3,8 pct. mindre energi. Forbruget for de nyregistrerede biler i 2025 på 1,86 liter/100 km svarer til en energieffektivitet på 53,8 km/liter.

Energieffektiviteten for nyregistrerede biler  2025

2. marts 2026 - Nr. 48

Hent som PDF

Næste udgivelse: Ingen planlagt

Alle udgivelser i serien: Energieffektiviteten for nyregistrerede biler

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Målet for energieffektiviteten km/l er fastlagt i et EU-regelsæt, som også fastsætter standardiserede målinger, som alle nye personbiler skal gennemgå. Målet er et sammenvejet udtryk for brændstoffor-bruget for en fast kombination af kørselstyper og -længder (by- og landevejskørsel mv.) med bestemte hastigheder. Emissionsmålingerne er ligeledes EU-fastlagte..

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Lønningerne er steget 3,2 pct. det seneste år

27. februar 2026

Lønningerne steg på tværs af alle sektorer med 3,2 pct. i fjerde kvartal 2025 i forhold til fjerde kvartal 2024. Den årlige lønudvikling var 0,1 procentpoint lavere i fjerde kvartal sammenlignet med tredje kvartal 2025, hvor den årlige lønudvikling var 3,3 pct.

Lønindeks  4. kvt. 2025

27. februar 2026 - Nr. 44

Hent som PDF

Næste udgivelse: 29. maj 2026

Alle udgivelser i serien: Lønindeks

Kontakt

Eva Borg, tlf. 24 78 53 57

Sysette Holde Rasmussen, tlf. 40 27 21 96

Kilder og metode

De standardberegnede lønindeks er kædeindeks af Laspeyres-typen, hvor den målte lønudvikling er opgjort på baggrund af en fast sammensætning af lønmodtagernes individuelle karakteristika baseret på sektor, branche, aflønningsform og arbejdsfunktion. Den målte lønudvikling i de implicitte lønindeks er derimod beregnet på baggrund af summariske løngennemsnit og kan dermed være påvirket af strukturelle forskydninger på arbejdsmarkedet. Det betyder fx, at en øget tilgang af højtlønnede i forhold til lavtlønnede medarbejdere vil trække i retning af en øget lønudvikling. Derudover indgår elever og unge under 18 år ikke i det standardberegnede lønindeks, mens de i det implicitte indgår på samme måde som almindelige lønmodtagere gør. Der er desuden forskelle i medarbejderpopulationen for de to indeks, der skyldes de bagvedliggende beregningsmetoder og valideringsregler. Der forekommer løbende revisioner i de sæsonkorrigerede indeksværdier for virksomheder og organisationer i det implicitte lønindeks. Det standardberegnede lønindeks foreligger pt. ikke i sæsonkorrigeret form.

Vis hele teksten »
« Minimer teksten
Statistik­dokumentation

Standardberegnet lønindeks

Implicit lønindeks

Del sidens indhold
Tæt på 19 mio. afrejsende flypassagerer i 2025

27. februar 2026

Der var tæt på 19 mio. afrejsende passagerer fra offentlige danske lufthavne i 2025, hvilket er det højeste nogensinde. Der var 840.00 flere passagerer i 2025 end i 2024, hvilket svarer til en samlet stigning på 5 pct. Der var dog store forskelle for de forskellige lufthavne. I Københavns Lufthavn var der i alt 16,2 mio. afrejsende passagerer i 2025 - en stigning på 1,3 mio. eller 8 pct. i forhold til 2024. Omvendt faldt det samlede antal afrejsende passagerer fra Billund Lufthavn med 440.000 eller 22 pct. i samme periode.

Luftfart (år)  2025

27. februar 2026 - Nr. 45

Hent som PDF

Næste udgivelse: 5. marts 2027

Alle udgivelser i serien: Luftfart (år)

Kontakt

Majbrit Holst, tlf. 24 94 08 24

Peter Ottosen, tlf. 30 42 91 91

Kilder og metode

Chartertrafik dækker erhvervsmæssig ikke-regelmæssig offentlig lufttrafik og er altså ikke sammenfaldende med charter- eller pakkerejser, selv om de kan foregå med chartrede fly. Statistikken er baseret på data, som lufthavnene har indberettet til Trafik-, Bygge- og Boligstyrelsen på månedsbasis.

Vis hele teksten »
« Minimer teksten
Statistik­dokumentation

Luftfart
Ledigheden steg til 3,0 pct. i januar

27. februar 2026

Fra december til januar steg ledigheden med 500 fuldtidspersoner. Hermed er ledigheden for december opgjort til 89.600 fuldtidspersoner, hvilket svarer til en ledighedsprocent på 3,0 pct. af arbejdsstyrken, efter at den har ligget uændret på 2,9 pct. siden starten af 2024. I januar steg antallet af aktiverede ledige med 400, mens antallet af ikke-aktiverede ledige steg med 100. Samtlige ledighedstal i denne artikel er sæsonkorrigeret, omregnet til fuldtidspersoner og afrundet til hele 100.

Arbejdsløsheden (md.)  januar 2026

27. februar 2026 - Nr. 46

Hent som PDF

Næste udgivelse: 27. marts 2026

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Bolig fylder mest i danskernes husholdningsbudget

26. februar 2026

Den største budgetpost i danskernes husholdningsbudget var i 2024 boligbenyttelse mv. For hver 1.000 kr. en gennemsnitshusstand brugte, gik 371 kr. til denne post. Forbruget inden for boligbenyttelse mv. blev især domineret af udgifter til husleje, fjernvarme og elektricitet. Den næststørste udgiftspost var fritid, restauranter mv. hvor, der blev anvendt 156 kr. Heraf gik 83 kr. til fritid, sport og kultur, særligt til tjenester i forbindelse med fritidsaktiviteter samt pakkerejser. De resterende 73 kr. blev primært brugt til restaurantbesøg og takeaway. Den tredjestørste udgiftspost var transport, hvor gennemsnitshusstanden brugte 142 kr.

Forbrugsundersøgelsen  2024

26. februar 2026 - Nr. 43

Hent som PDF

Næste udgivelse: 15. december 2026

Alle udgivelser i serien: Forbrugsundersøgelsen

Kontakt

Solange Lohmann Rasmussen, tlf. 61 15 17 93

Dorthe Jensen, tlf. 23 11 15 62

Kilder og metode

For at lette fortolkningen er forbruget nedskaleret til 1.000 kr., hvilket gør det muligt tydeligere at sammenligne forbrugsmønstre på tværs af husstandstyper. Forbrugsundersøgelsen 2024 er baseret på en stik¬prøve på 2.651 private husstande, og de indsamlede oplysninger er omregnet til pris- og mængdeniveauet i 2024. Yderligere oplysninger om datakilder, metode og beregningsprincipper kan findes i statistikdokumentationen om Forbrugsundersøgelsen samt på emnesiden Forbrugsundersøgelsen. Her kan man også se usikkerhedsberegninger for undersøgelsen.

Vis hele teksten »
« Minimer teksten
Statistik­dokumentation

Forbrugsundersøgelsen

Del sidens indhold
Borgere har i gennemsnit 2,4 km til nærmeste læge

26. februar 2026

I Danmark har borgerne i gennemsnit ca. 2,4 km til nærmeste praktiserende læge. Dette dækker over kommunale forskelle, hvor der generelt er kortest til den praktiserende læge i hovedstadskommunerne (Frederiksberg 0,5 km, København 0,6 km samt Gentofte, Brøndby og Tårnby 0,8 km), mens der i landkommuner er længst (Langeland 8,7 km, Læsø og Morsø 5,3 km samt Thisted 5,1 km). Afstand til nærmeste praktiserende læge opgøres som geografisk afstand målt i kilometer via vejnettet. Den praktiserende læge, der er tættest på en persons bopæl, er ikke nødvendigvis den praktiserende læge, pågældende konsulterer.

Lægebesøg mv.  2024

26. februar 2026 - Nr. 42

Hent som PDF

Næste udgivelse: 28. maj 2026

Alle udgivelser i serien: Lægebesøg mv.

Kontakt

Jonas Kirchheiner-Rasmussen, tlf. 61 50 23 80

Camilla Østerballe Nielsen, tlf. 20 28 52 49

Kilder og metode

Statistikken omfatter alene praksissektoren, hvilket betyder, at hverken skolelæge, børne- og ungdomstandpleje, skadestuebesøg eller hospitalsindlæggelser indgår. Medicintilskud og rejsesygeforsikring indgår heller ikke. Kun ydelser, hvor det offentlige dækker udgiften helt eller delvis, indgår. En eventuel egenbetaling indgår ikke. En kontakt er et besøg hos lægen eller en telefonkonsultation, en e-mailkonsultation eller et hjemmebesøg mv. Andre ydelser, fx laboratorieundersøgelser samt tillægsydelser givet i forbindelse med en konsultation, regnes derimod ikke som en kontakt. Det skal bemærkes for tandlægebesøg, at det er det første besøg (med undersøgelse), der er registreret som en kontakt, mens øvrige besøg i samme behandlingsforløb ikke registreres som kontakter. I 2013 reduceredes tilskuddet til tandrensning og kontrol af diagnostisk fund hos tandlæger. Kilder er Sygesikringsdata fra Danske Regioner og andre registre fra Danmarks Statistik.

Vis hele teksten »
« Minimer teksten
Statistik­dokumentation

Lægebesøg

Del sidens indhold
Lille stigning i antal ledige stillinger

25. februar 2026

Der var 49.400 ledige stillinger i den private sektor i fjerde kvartal 2025. Det er en stigning på 1.100 i forhold til kvartalet før. Antallet af ledige stillinger i tredje og fjerde kvartal er på det laveste niveau siden første kvartal 2021, hvor antallet af ledige stillinger var 40.700. Det største antal ledige stillinger, der er opgjort i statistikkens levetid, var i første kvartal 2022, hvor der var 69.600 ledige stillinger i den private sektor. De ovennævnte tal er sæsonkorrigerede.

Ledige stillinger  4. kvt. 2025

25. februar 2026 - Nr. 41

Hent som PDF

Næste udgivelse: 26. maj 2026

Alle udgivelser i serien: Ledige stillinger

Kontakt

Monica Wiese Christensen, tlf. 21 73 34 69

Kilder og metode

Statistikken dækker tilnærmelsesvist den private sektor, idet statistikken dækker de fleste brancher, som domineres af private virksomheder. Der indsamles dog ikke data for landbrug, skovbrug og fiskeri samt kultur, fritid og anden service. En ledig stilling er en lønnet stilling, der er
nyoprettet, ubesat eller er ved at blive ledig, og som arbejdsgiveren tager
aktive skridt til at besætte med en egnet kandidat uden for den pågældende
virksomhed. Statistikken udarbejdes kvartalsvis, men data indsamles månedsvis, og statistikken er således ikke en status på et givet tidspunkt, men beskriver ledige stillinger som et gennemsnit for hele kvartalet.

Vis hele teksten »
« Minimer teksten
Statistik­dokumentation

Ledige stillinger

Del sidens indhold
Grøn omsætning stiger igen efter lille dyk i 2023

24. februar 2026

Efter et fald på 11 mia. kr. fra 2022 til 2023 steg omsætningen af grønne varer og tjenester med 15 mia. kr. til 307 mia. kr. i 2024. Stigningen fra 2023 til 2024 var især båret af Maskinindustriens grønne produktion (15 mia. kr.) og Videnservice, der steg med 3 mia. kr. fra 2023 til 2024. Produktionen af grønne varer og tjenester i Energiforsyning faldt med 4,3 mia. kr. efter en normalisering af energipriserne fra 2022 og trak dermed det samlede resultat en smule nedad. I relative størrelser udgjorde Maskinindustrien med 35 pct. den største andel af den samlede grønne produktion, mens Øvrig industri udgjorde 17 pct. Vandforsyning og renovation, Bygge og anlæg, og Videnservice stod i 2024 for hhv. 13, 12 og 9 pct. af produktionen af grønne varer og tjenester. Grønne varer og tjenester er produkter og serviceydelser, der er produceret med henblik på at minimere miljøbelastning og fremme en mere ressourceeffektiv økonomi ("grøn omstilling").

Grønne varer og tjenester  2024

24. februar 2026 - Nr. 40

Hent som PDF

Næste udgivelse: 28. oktober 2026

Alle udgivelser i serien: Grønne varer og tjenester

Kontakt

Henrik Huusom, tlf. 40 38 36 43

Kilder og metode

Formålet med statistikken er at give en økonomisk belysning af den markedsmæssige indsats på miljøområdet. Der skelnes mellem aktiviteter til miljøbeskyttelse og aktiviteter, som betyder reduceret brug af knappe ressourcer. Økonomien måles alene i første produktionsled. Tallene baserer sig både på eksisterende statistikker og en særskilt spørgeskemaundersøgelse. Der er en betydelig usikkerhed knyttet til resultaterne. Resultaterne for aktuelt år er foreløbige og vil blive revideret til endelige tal i ved næste offentliggørelse.

Vis hele teksten »
« Minimer teksten
Statistik­dokumentation

Grønne varer og tjenester

Del sidens indhold
Dårligt vejr begrænser bygge og anlæg i februar

20. februar 2026

Frosten har ramt både konjunkturbarometeret og bygge og anlæg, der i februar har den højeste andel af virksomheder siden marts 2011, der melder, at dårligt vejr begrænser deres produktion. For Byggeri og anlæg under ét gælder det for 30 pct. af virksomhederne, hvilket nærmer sig en fordobling fra 16 pct. i januar. Tallet dækker over store forskelle blandt de underliggende brancher. Med en andel på 8 pct. er virksomhederne i Bygningsinstallation den gruppe, der er mindst påvirket af vejret, mens Anden bygge- og anlægsvirksomhed, som bl.a. inkluderer murerarbejde, er hårdest ramt, da 49 pct. af virksomhederne her melder, at deres produktion er begrænset af dårligt vejr. For samtlige grupper er der tale om en stigende andel fra januar til februar, men det er Opførelse af bygninger, hvor andelen øges mest både relativt og absolut.

Konjunkturbarometer for erhvervene  februar 2026

20. februar 2026 - Nr. 37

Hent som PDF

Næste udgivelse: 20. marts 2026

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
4.200 flere lønmodtagere i december

20. februar 2026

Lønmodtagerbeskæftigelsen steg i december med 4.200 personer. Det svarer til en stigning på 0,1 pct. I december havde 3.079.000 personer et lønmodtagerjob. I sektoren virksomheder og organisationer, som primært består af private virksomheder, var antallet af lønmodtagere 1.600 personer højere end i november, svarende til en stigning på 0,1 pct. I sektoren offentlig forvaltning og service steg antallet af lønmodtagere i december med 2.700 personer, svarende til en stigning på 0,3 pct. Tallene i denne offentliggørelse er foreløbige og korrigeret for normale sæsonudsving.

Beskæftigelse for lønmodtagere (md)  december 2025

20. februar 2026 - Nr. 39

Hent som PDF

Næste udgivelse: 31. marts 2026

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
BNP-vækst på 2,9 pct. i 2025

20. februar 2026

Bruttonationalproduktet (BNP) steg med 2,9 pct. for året 2025. I fjerde kvartal voksede BNP med 0,2 pct., når der korrigeres for prisudvikling og sæsonbevægelser. Dette viser den første beregning af nationalregnskabet for fjerde kvartal 2025. Når der ses bort fra medicinalindustrien, har der derimod været en fremgang i dansk økonomi på 1,2 pct. i både tredje og fjerde kvartal målt ved bruttoværditilvækst (BVT). Det offentlige forbrug gik markant frem i fjerde kvartal med en vækst på 5,6 pct. Stigningen skyldes primært en kraftig vækst i det offentliges køb af varer og tjenesteydelser, især inden for forsvaret. Denne første og foreløbige opgørelse af nationalregnskabet for fjerde kvartal 2025 er behæftet med større usikkerhed end normalt, hvilket i høj grad skyldes, at den kraftige vækst i det offentlige forbrug er svær at balancere med data for den øvrige økonomi. Den øgede usikkerhed vedrører dog ikke selve væksten i det offentlige forbrug, som er baseret på foreløbige regnskabsoplysninger. Læs mere om usikkerhed ved denne opgørelse af nationalregnskabet og revisioner siden seneste offentliggørelse under Særlige forhold.

Nationalregnskab  4. kvt. 2025 og året 2025

20. februar 2026 - Nr. 38

Hent som PDF

Næste udgivelse: 31. marts 2026

Alle udgivelser i serien: Nationalregnskab

Kontakt

 Jonas Dan Petersen, tlf. 30 57 18 26

Emma Gabriel, tlf. 21 19 39 76

Kilder og metode

Det kvartalsvise nationalregnskab udarbejdes på grundlag af stort set al konjunkturstatistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede. Læs mere i statistikdokumentationen. Læs også en uddybende dokumentation af kilder og  metoder på www.dst.dk/nationlregnskab.

Vis hele teksten »
« Minimer teksten
Statistik­dokumentation

Nationalregnskab: Kvartalsvist
Forbrugertilliden på niveau med januar

19. februar 2026

Forbrugertillidsindikatoren er i februar på minus 13,1, hvilket er omtrent det samme som sidste måned, hvor den lå på minus 13,4. Gennemsnittet for de seneste seks måneder ligger på minus 17,0. Den næsten uændrede forbrugertillid skyldes hovedsageligt, at indikatoren om familiens nuværende økonomiske situation er gået tilbage, samtidig med at indikatorerne om vurderingen af og forventningen til Danmarks nuværende og fremtidige økonomiske situation er gået frem. Forbrugertilliden belyser befolkningens syn på den nuværende og fremtidige økonomiske situation.

Forbrugerforventninger  februar 2026

19. februar 2026 - Nr. 36

Hent som PDF

Næste udgivelse: 23. marts 2026

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Hver sjette jobsøgende har søgt arbejde i over et år

19. februar 2026

I fjerde kvartal 2025 havde 17 pct. af 15-64-årige jobsøgende, som ikke var i beskæftigelse, været jobsøgende i over 12 måneder, svarende til 41.000 personer. Andelen var højest blandt de 55-64-årige og de 45-54-årige med hhv. 27 pct. og 26 pct. Blandt den yngste aldersgruppe, 15-24 år, var andelen med jobsøgning i mere end 12 måneder kun 6 pct., idet 63 pct. var jobsøgende i under to måneder, sammenlignet med 45 pct. på tværs af alle aldersgrupper. Det var blandt de 55-64-årige, at andelen med jobsøgning i mindre end to måneder med 24 pct. var lavest.

Arbejdskraftundersøgelsen (kvt.)  4. kvt. 2025

19. februar 2026 - Nr. 35

Hent som PDF

Næste udgivelse: 28. maj 2026

Alle udgivelser i serien: Arbejdskraftundersøgelsen (kvt.)

Kontakt

Ida Frederikke Mathiesen, tlf. 21 49 48 53

Kilder og metode

AKU er baseret på kvartalsvise interview med ca. 18.000 personer i alderen 15-89 år og er Danmarks største løbende interviewundersøgelse. I de tal, der bringes i denne udgivelse, er der i modsætning til AKU-hovedtallene om ledighed og beskæftigelse ikke foretaget sæsonkorrektion af de viste tal. Læs mere om sæsonkorrektion på www.dst.dk/saesonkorrektion.AKU benytter de internationalt anvendte definitioner af beskæftigelse og ledighed. Beskæftigede har minimum én times arbejde i den uge, de spørges om. De ledige er de ubeskæftigede aktivt jobsøgende, der kan tiltræde job inden for to uger. Alle øvrige personer betragtes definitorisk som værende uden for arbejdsstyrken.

Vis hele teksten »
« Minimer teksten
Statistik­dokumentation

Arbejdskraftundersøgelsen (AKU)

Del sidens indhold
Flere anmeldte indbrud i beboelse

19. februar 2026

I 2025 blev der anmeldt 1.338 flere indbrud i beboelse end i 2024. Det svarer til en stigning på 9 pct. Samtidig faldt antallet af anmeldelser for indbrud i forretning, virksomhed mv. med 1.047 (13 pct.) mens antallet af anmeldelser for indbrud i ubeboede bebyggelser ligeledes faldt med 385 (5 pct.). Set over de seneste 10 år er antallet af anmeldte indbrud næsten halveret fra 60.136 i 2016 til 30.825 2025. Faldet fordeler sig med 16.003 (50 pct.) færre anmeldte indbrud i beboelse, 7.787 (52 pct.) færre anmeldte indbrud i forretning, virksomhed mv. og 5.521 (42 pct.) færre anmeldte indbrud i ubeboede bebyggelser. Faldet ses særligt i årene 2016 og frem til 2021. Herefter har antallet af indbrud ligget nogenlunde på samme niveau. I 2025 var hovedparten (83 pct.) af alle anmeldte straffelovsforbrydelser ejendomsforbrydelser, hvor indbrud er en blandt flere underkategorier.

Kriminalitet (år)  2025

19. februar 2026 - Nr. 34

Hent som PDF

Næste udgivelse: 19. februar 2027

Alle udgivelser i serien: Kriminalitet (år)

Kontakt

Iben Pedersen, tlf. 23 60 37 11

Statistik­dokumentation

Anmeldte forbrydelser

Del sidens indhold
1946-årgangen hedder især Kirsten og Jens

16. februar 2026

I 1946 blev den hidtil største fødselsårgang i Danmark født, og omkring 60 pct. af de 96.000 fødte i 1946 er stadigvæk i live og bor i Danmark. I løbet af 2026 runder de 80 år, og i den anledning har vi opgjort, hvilke fornavne de har. Top3 blandt mændene er navnene Jens, Hans og Jørgen og blandt kvinderne topper navnene Kirsten, Hanne og Inge. Således hedder 950 af de kommende 80-års fødselarer Jens og 1.484 hedder Kirsten. Opgøres derimod disse seks fornavne i hele befolkningen fremgår det, at kun ganske få yngre end 40 år har fået et af netop disse seks fornavne.

Navne - hele befolkningen  1. januar 2026

16. februar 2026 - Nr. 33

Hent som PDF

Næste udgivelse: 20. januar 2027

Alle udgivelser i serien: Navne - hele befolkningen

Kontakt

Dorthe Larsen, tlf. 23 49 83 26

Kilder og metode

Oplysningerne om navne bygger på et udtræk fra CPR. Navnestatistikken omfatter alle personer, der er bosat i Danmark 1. januar.
I CPR-registeret kan man kun have ét efternavn. Resten af de navne, en person har, betragter vi som fornavne. Fornavne adskilt af et mellemrum betragtes som hvert sit selvstændige navn.

Vis hele teksten »
« Minimer teksten
Statistik­dokumentation

Navne
Kornpriserne faldt i 2025

13. februar 2026

For tredje år i træk faldt priserne på korn, der bruges til beregning af de såkaldte 'kapitelstakster'. I 2025 faldt prisen på byg med 13 pct. og hvede med 8 pct. sammenlignet med 2024. Sammenlignet med 2022 er begge typer korn faldet med 33 pct. I 2022 var prisstigningerne ekstraordinært høje sammenlignet med 2021, nemlig 48 pct. for byg 45 og pct. for hvede. Stigningen skyldtes Ruslands invasion af Ukraine, som markant mindskede udbuddet af korn på verdensmarkedet. Kapitelstakster er beregnet og anvendt til forskellige formål i mere end 400 år, og er dermed den længstlevende statistiske opgørelse i Danmark. Priserne i statistikken omfatter køb af korn fra høsten til årets udgang.

Kapitelstakster  2025

13. februar 2026 - Nr. 31

Hent som PDF

Næste udgivelse: 15. februar 2027

Alle udgivelser i serien: Kapitelstakster

Kontakt

Karsten Larsen, tlf. 21 29 55 76

Kilder og metode

Kapitelstaksten udtrykker de gennemsnitlige salgspriser, som landmændene har opnået ved salg til kornhandlere af hhv. byg og hvede i perioden fra høstens begyndelse til udgangen af december i høståret. Kapitelstaksten er beregnet på grundlag af indberetninger fra erhvervsdrivende, der handler med korn. Opgørelsen følger faktureringen og ikke et eventuelt tidligere kontrakttidspunkt. Tællingen for 2024 omfatter 15 indberetninger med en samlet kornhandel på 698.000 tons byg og 783.000 tons hvede. Læs mere om kilder og metoder i statistikdokumentationen Kapitelstakster for hvede og byg og på emnesiden Økonomi for landbrug og gartneri.

Vis hele teksten »
« Minimer teksten
Statistik­dokumentation

Kapitelstakster for hvede og byg

Del sidens indhold
Elbilerne nærmer sig dieselbilerne

13. februar 2026

Ændret 13. februar 2026 kl. 15:00

Der var desværre fejl i anden figur, da tallet for erhvervene i januar ikke var med. Figuren er nu rettet.

Vis hele teksten »
« Minimer teksten

Bestanden af elbiler udgjorde 556.400 stk. eller 19,1 pct. af alle personbiler ved udgangen af januar 2026. Det er 55,7 pct. eller 198.100 flere elbiler end for et år siden. Samtidig med stigningen i elbilbestanden, er bestanden af benzin- og dieselbiler faldet. Siden januar sidste år er der 83.200 eller 4,8 pct. færre benzinbiler på vejene, mens der er 63.400 eller 9,9 pct. færre dieselbiler. Det betyder, at elbilerne nærmer sig dieselbilerne, som udgjorde 575.400 stk. ultimo januar 2026. Den samlede bestand for alle drivmidler er øget med 1,8 pct. i forhold til januar sidste år, og udgør nu 2,918 mio. personbiler.

Nyregistrerede motorkøretøjer  januar 2026

13. februar 2026 - Nr. 32

Hent som PDF

Næste udgivelse: 10. marts 2026

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
87 pct. af alle børn har mindst én bedsteforælder

13. februar 2026

Blandt de 0-17-årige har 87 pct. mindst én bedsteforælder, som også er bosat i Danmark pr. 1. januar 2026. Bedsteforældre forstås som de forældre, der er registret til børnenes forældre i CPR. 37 pct. af børnene har alle fire bedsteforældre, 25 pct. har tre, mens 18 pct. har to bedsteforældre. 7 pct. af de 0-17-årige har en enkelt bedsteforælder i befolkningen. Antal bedsteforældre varierer med børnenes alder. Således har op mod halvdelen af de alleryngste børn fire bedsteforældre, mens det samme kun gør sig gældende for 24 pct. af de 15-årige.

Husstande, familier og børn  1. januar 2026

13. februar 2026 - Nr. 30

Hent som PDF

Næste udgivelse: 12. marts 2027

Alle udgivelser i serien: Husstande, familier og børn

Kontakt

Lisbeth Greve Harbo, tlf. 20 58 64 08

Kilder og metode

Husstands-, familie- og børnestatistikkernes grundlag er materiale fra det Centrale Personregister om alle personer, der 1. januar er tilmeldt registret med adresse i Danmark.

Vis hele teksten »
« Minimer teksten
Statistik­dokumentation

Befolkningen

Del sidens indhold
Fald i byggeaktiviteten i fjerde kvartal

12. februar 2026

Ændret 12. februar 2026 kl. 13:50

Der var desværre en mindre fejl i rækkefølgen af kvartaler i første tabel, som er blevet rettet og markeret med rød.

Vis hele teksten »
« Minimer teksten

I sidste kvartal af 2025 blev der påbegyndt 1,64 mio. m2 byggeri. Det er et fald på 9 pct. i forhold til seneste kvartal, hvor 1,81 mio. m2 blev påbegyndt. Året 2025 sluttede også af med et fald i både tilladt og fuldført byggeri i sidste kvartal. Det tilladte byggeri faldt med 10 pct. til 1,52 mio. m2, mens det fuldførte byggeri faldt med 1 pct. og endte på 1,70 mio. m2. Alle tal er korrigeret for normale sæsonudsving. Herudover er der korrigeret for forsinkede registreringer i BBR, hvilket primært påvirker det påbegyndte byggeri og i mindre grad det tilladte og fuldførte byggeri. Korrektionen bliver lavet på baggrund af en estimationsmodel baseret på det historiske forsinkelsesmønster.

Byggeaktivitet  4. kvt. 2025

12. februar 2026 - Nr. 28

Hent som PDF

Næste udgivelse: 13. maj 2026

Alle udgivelser i serien: Byggeaktivitet

Kontakt

Kasper Emil Freiman, tlf. 23 45 47 32

Majbrit Holst, tlf. 24 94 08 24

Kilder og metode

Statistikken over byggevirksomheden udarbejdes på grundlag af Bygnings- og Boligregistret (BBR). Byggetallene er estimerede med henblik på at tage højde for de erfaringsmæssigt store forsinkelser i indberetningerne af byggesager til BBR. Der foretages korrektioner af de offentliggjorte tal tilbage i tiden.

Vis hele teksten »
« Minimer teksten
Statistik­dokumentation

Byggeaktiviteten
Mænds middellevetid runder for første gang 80 år

12. februar 2026

Middellevetiden har for første gang rundet de 80 år for begge køn med 80,3 år for mænd og 83,9 år for kvinder. Det er en stigning på 0,4 år for mænd og 0,2 år for kvinder i forhold til opgørelsen sidste år. Over en 20-årig periode er det mændene, der har opnået den største stigning i middellevetiden på 4,7 år fra 75,6 år til 80,3 år. Kvindernes middellevetid er i samme periode steget med 3,7 år fra 80,2 år til 83,9 år. I opgørelsen for 20 år siden kunne kvinderne forvente at leve 4,6 år længere end mændene. Denne forskel er nu reduceret til 3,6 år.

Befolkningens udvikling (år)  2025

12. februar 2026 - Nr. 27

Hent som PDF

Næste udgivelse: 12. februar 2027

Alle udgivelser i serien: Befolkningens udvikling (år)

Kontakt

Jørn Korsbø Petersen, tlf. 20 11 68 64

Kilder og metode

Statistikken baseres på oplysninger i Det Centrale Personregister (CPR).

Vis hele teksten »
« Minimer teksten
Statistik­dokumentation

Befolkningen

Del sidens indhold
Flere bliver viet for første gang

12. februar 2026

De seneste ti år har der været en stigning på 20 pct. i antallet af personer, der blev viet for første gang. I 2025 gjaldt det 51.064 personer mod 42.558 i 2015. Det er særligt blandt personer, der blev gift som 60-årige eller derover, at der ses en stigning i førstegangsviede. I 2025 havde 35 pct. af disse ikke været gift før, mens det kun var 22 pct. i 2015. Stigningen gælder både kvinder og mænd. I 2025 blev i alt 32.624 par viet, hvilket er en stigning på 13 pct. i forhold til 2015.

Vielser og skilsmisser  2025

12. februar 2026 - Nr. 29

Hent som PDF

Næste udgivelse: 12. februar 2027

Alle udgivelser i serien: Vielser og skilsmisser

Kontakt

Annemette Lindhardt Olsen, tlf. 20 59 02 47

Kilder og metode

Statistikken om vielser og skilsmisser baseres på oplysninger i det Centrale Personregister (CPR), der indeholder oplysninger om civilstandsændringer, som folkeregistrene har indberettet til CPR. Statistikken over vielser og skilsmisser omfatter kun de par, hvoraf mindst én af parterne har bopæl i Danmark. I vielser hvor den ene part er uoplyst, fordi vedkommende ikke har haft bopæl i Danmark, er det ikke muligt at afgøre personens køn. I disse tilfælde vil vielsen blive opgjort som en vielse med par af forskelligt køn, og antallet af vielser med par af samme køn kan derfor være undervurderet.

Vis hele teksten »
« Minimer teksten
Statistik­dokumentation

Befolkningen

Del sidens indhold